તેમ છતાં જ્યારે પણ ધોનીનું પ્રદર્શન સહેજ પણ નબળું પડ્યું કે તેની ઉંમરને લઈને ચર્ચાઓ શરૂ થઈ ગઈ. તો શું ખરેખર ધોનીની એટલી ઉંમર થઈ ગઈ છે કે આ તેમનો અંતિમ વર્લ્ડ કપ હોવો જોઈએ?

જો આંકડાની વાત કરીએ તો ક્રિકેટ વર્લ્ડ કપમાં રમનારા સૌથી વધુ ઉંમરના ખેલાડી નેધરલૅન્ડ્સના નોલન એવાત ક્લાર્ક છે. 

1996ના વિશ્વ કપમાં ક્લાર્ક દક્ષિણ આફ્રિકા સામે ક્રિકેટ રમવા મેદાનમાં ઊતર્યા તો તેમની ઉંમર 47 વર્ષ અને 257 દિવસ હતી. ક્લાર્કના જ નામે સૌથી મોટી ઉંમરે (47 વર્ષ અને 240 દિવસ) પોતાની પ્રથમ મૅચ રમવાનો પણ રેકર્ડ પણ છે.

જો આ રેકર્ડ ધ્યાનમાં લઈએ તો ધોની હજુ બે વર્લ્ડ કપ રમી શકે છે. એ દલીલ કરવામાં આવે છે કે તેઓ લાંબા સમયથી આંતરરાષ્ટ્રીય સ્તર પર ક્રિકેટ રમી રહ્યા છે અને ઘણા જાણીતા ખેલાડીઓએ આ ઉંમર આસપાસ પહોંચતા ક્રિકેટને અલવિદા કહી દીધી હતી.

તમે આ વાંચ્યું કે નહીં?

અંતિમ વર્લ્ડ કપ મૅચ અને વન-ડેમાંથી સંન્યાસ

બીજી તરફ એવી પણ દલીલ છે કે ઘણા દિગ્ગજ ખેલાડીઓએ સંન્યાસ લેવા માટે વર્લ્ડ કપ જેવા મોટા પ્લૅટફૉર્મને પસંદ કર્યું.

સૌથી વધુ વર્લ્ડ કપ રમી ચૂકેલા ઑસ્ટ્રેલિયાના ખેલાડી રિકી પોન્ટિંગ જ્યારે પોતાની છેલ્લી વર્લ્ડ કપ મ... બીજા 4000 અક્ષરો માટે લેખ ચાલુ રાખો:
ૅચ રમ્યા ત્યારે તેમની ઉંમર 36 વર્ષથી થોડી જ વધુ હતી.

જ્યારે ભારત માટે સૌથી વધુ 45 વર્લ્ડ કપ મૅચ રમી ચૂકેલા સચીન તેંડુલકર જ્યારે પોતાની છેલ્લી વર્લ્ડ કપ મૅચ રમ્યા ત્યારે તેમના 38મા જન્મદિવસને માત્ર 22 દિવસની વાર હતી.

વેસ્ટ ઇન્ડીઝના દિગ્ગજ બ્રાયન લારાએ પોતાના 38મા જન્મદિવસથી માત્ર 10 દિવસ પહેલાં પોતાની અંતિમ વર્લ્ડ કપ મૅચ રમી હતી.

ભારત માટે સૌથી વધુ વિકેટ લેનારા અનિલ કુંબલે જ્યારે વર્લ્ડ કપ મૅચ રમ્યા ત્યારે તેમની ઉંમર 36 વર્ષ હતી. જ્યારે પહેલા ચાર વર્લ્ડ કપમાં ભારતીય ટીમમાં સામેલ ઓપનિંગ બૅટ્સમૅન સુનીલ ગાવસ્કર 38 વર્ષની ઉંમરે છેલ્લી વર્લ્ડ કપ મૅચ રમ્યા હતા. 

પાકિસ્તાનને વર્લ્ડ કપ અપાવનાર પૂર્વ કૅપ્ટન ઇમરાન ખાને 39 વર્ષ, સૌથી વધુ છ વર્લ્ડ કપ રમનારા જાવેદ મિયાંદાદે 38 વર્ષ અને સૌથી વધુ વર્લ્ડ કપ મૅચ રમનારા વસીમ અકરમે 36 વર્ષની ઉંમરે પોતાની અંતિમ વર્લ્ડ કપ મૅચ રમી હતી. 

શ્રીલંકા માટે સૌથી વધુ 40 વર્લ્ડ કપ મૅચ રમેલા મુથૈયા મુરલીધરન પોતાના 39 વર્ષના માત્ર 15 દિવસ પહેલાં, તો આટલી જ મૅચ રમનારા મહેલા જયવર્ધને 37 વર્ષ અને કુમાર સંગાકારા પણ 37 વર્ષની ઉંમરે છેલ્લી વર્લ્ડ કપ મૅચ રમ્યા હતા.

જ્યારે 39 વર્લ્ડ કપ મૅચ રમી ચૂકેલા ઑસ્ટ્રેલિયન બૉલર ગ્લેન મેગ્રા પણ 37 વર્ષે અંતિમ વર્લ્ડ કપ મૅચ રમ્યા હતા.

ઉપરોક્ત બધા જ ખેલાડીઓની વર્લ્ડ કપની અંતિમ મૅચ તેમની વન-ડે ક્રિકેટ કરિયરની પણ છેલ્લી મૅચ હતી.

ધોનીનું મહત્ત્વ યથાવત

ઉંમરની દૃષ્ટિએ ભલે અવારનવાર ધોનીના સંન્યાસ લેવા અંગે ચર્ચાઓ થતી હોય, પરંતુ 37 વર્ષના ધોનીની ગણના દુનિયાના સૌથી ફિટ ખેલાડીઓમાં થાય છે. 

હાલ ટીમ પાસે ભલે વિરાટ કોહલીનો ક્લાસ, રોહિત શર્માનું સ્વાભાવિક કૌશલ્ય, જસપ્રીત બુમરાહની સમયસૂચકતા છે, છતાં ટીમની જીતનો આધાર મોટા ભાગે વિકેટકીપર ધોનીના મગજ પર છે તેવી સ્થિતિ છે. 

તેમના ટીકાકારો પણ તેમની અસાધારણ ફિટનેસ, કીપિંગ વખતની ચપળતા અને તીક્ષ્ણ નજરનાં વખાણ કરતાં થાકતા નથી.

જોકે, ફિનિશરની એમની ક્ષમતામાં આવેલી ઓટના કારણે ગયા વર્ષે તેમની મજાક પણ થઈ અને તેમણે પોતાની જગ્યા ખાલી કરવી જોઈએ તેવી યુવાનોમાં માગ પણ ઊઠી.

પણ ધોનીએ ફરી બતાવી દીધું કે દિગ્ગજ ખેલાડી શું હોય. સચીન તેંડુલકરની જેમ જ ધોનીએ પોતાના પ્રદર્શનથી ટીકાકારોને શાંત કર્યા અને છેલ્લા કેટલાક મહિનામાં ટીમ માટે વિજયી ઇંનિંગ પણ રમ્યા.

આમ પણ મેદાન પર જ્યારે જ્યારે ડીઆરએસ લેવાની વાત આવે ત્યારે વિરાટ લગભગ સ્ટમ્પ પાછળ ઊભેલા...